Nii baihate nichata janohi catiariin Calileea batane que nenaa Canaau neein curajaain nenaa neseu ne nisirihatiha cachana jaan beseta.
Nii jaunte,
cuu nii beseta bitoaa cue Cana Coaunera Calaohi Jesoso neba.
Nii janate Cana Coaunera Calaohi Jesoso netonai cotihacure nii beseta que,
aina nerelanacauru aina cuhane coina.
Nitohaneein inae nii beseta que neeuru jana jetaote,
inae saa binone jana:
“Inae nihei binota”,
naain Jesoso rai biha nebane jaun:
“Saan.
Chanuna niriitoohi caraite oma.
Inasiina jaiti turuha canu amihaneeon nunuhetihanune jaan cojoinaca que ne coalanaala”,
naa neba raine janate:
“Chajaaincha naitoonjoaacha ichacuchera”,
nae nii cuu bino chaluurera rai Jesoso neba.
Nii janate cuu ne Jorioocuru rai saotaneein baichaje tabaanain atane caje ichanohineein,
Cana Coaunera notaracaae biji culejeein itolere acaauru lenonecuru culejeein ratirihuruhane jaanu que esinaaeca teeuruhane jaan.
Nii jaunte:
“Caa cuhane acau raain teeuche nainecolijiaanaaincha”,
nae Jesoso nii bino chaluurera rai.
Nii le baichajete baichaje seeonjoa cuhane coroata baichajihanaai curujuae.
Inae nii baichaje nainecolijiaanaain acau raain,
teein beeuruhane janate:
“Soriin amaain,
taa beseta erora cocoanihura”,
naa Jesosone jaun,
soriin amaain nii beseta erora cocoae nii acau chaluurera.
Nii janate Cana Coaunera Calaohi Jesosohacha rotoi nihane coitucuelanaala coe nii beseta erora.
Acaihanejein nii acau raureraachate coitucuure.
Nii jaunte nii bino cohin aonaain:
“Raotoha caa bino”,
naain,
“Chajataauraa”,
naain,
nii ene ranaa jerera cotijiaain:
“Raotoha caa ii bino.
Aihuruha leeochaaurune rijijieein,
bino caohacha que nunuheteein cana cocoaerate lanaalate aaita.
Taonii nunueniha canaacha coi amuritoeriinte raaotera”,
nae nii beseta erora,
nii ene ranaa jerera rai.
Nitohaneeinte Calileea batane que nenaa nese Canaau,
binoneein esinaaeca rotoe Jesoso,
esinae Cana Coaunera letononeein nihane coitucuuruha cachaaurune coina.
Nii coaraaina,
esenetaacaanu aina nerelanaa nichaanune.
Nitohaneein nunuheteeinte,
itolere cunaitenacaauru rautaain,
itolere ichae Cana Coaunera Calaohi Jesoso.
Nii baihane Caferenaaon cuha Jesosone jana,
corianiha cuhacaanu,
nejeraauru,
neba,
aina nerelanaa nichaanune naaonjoaain,
cuu neeorihacaanu inata janojoeine coina.